AIŠKINAMASIS RAŠTAS

dėl savivaldybės nekilnojamojo turto nurašymo ir likvidavimo

1. Parengto tarybos sprendimo projekto tikslai ir uždaviniai:

Sprendimo projekto tikslas – pripažintą netinkamu (negalimu) naudoti Savivaldybei nuosavybės teise priklausantį turtą nurašyti ir likviduoti teisės aktų nustatyta tvarka.

Uždaviniai – kurti saugią ir patogią gyvenamąją aplinką.

1. Siūlomos teisinio reguliavimo nuostatos:

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 2, 6 dalys reglamentuoja, kad jeigu nereikalingo arba netinkamo (negalimo) naudoti valstybės ar savivaldybių ilgalaikio ar trumpalaikio materialiojo turto negalima naudoti nė vienu šio straipsnio 1 dalies 1-7 punktuose nurodytų būdų, jis turi būti nurašomas ir likviduojamas Vyriausybės nustatyta tvarka.

Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 9.4 papunktis reglamentuoja, kad nekilnojamieji daiktai nurašomi, kai jie: „neparduotini nelikus kur juos pritaikyti arba neparduotini dėl fizinio ir funkcinio (technologinio) jų nusidėvėjimo“.

1. Laukiami rezultatai:

pastatai bus išregistruoti iš VĮ Registrų centro duomenų bazės

1. Lėšų poreikis ir jų šaltiniai:

Lėšų poreikio nėra, nes pastatai sunaikinti.

1. Kiti sprendimui priimti reikalingi pagrindimai, skaičiavimai ar paaiškinimai:

Molėtų rajono savivaldybės savarankiškosios funkcijos yra kraštovaizdžio tvarkymas ir apsauga; aplinkos kokybės gerinimas ir apsauga; švaros ir tvarkos viešose vietose užtikrinimas. Šiuo sprendimu siūloma nurašyti nurodytą turtą, nes pastatai jau sunaikinti dėl blogos būklės, fiziško susidėvėjimo, aplinkos teršimo.

Nurašomas turtas – garažo pastatas, Molėtų r. sav., Molėtų m., P. Cvirkos g. 4A, Molėtų rajono savivaldybės turto pripažinimo nereikalingu arba netinkamu (negalimu) naudoti komisijos 2021 m. rugsėjo 13 d. nereikalingų arba netinkamų (negalimų) naudoti nekilnojamojo turto ir kitų nekilnojamųjų daiktų apžiūros pažyma Nr. T21-18 pripažintas netinkamu savivaldybės veiklai ir pateiktas siūlymas direktoriui dėl turto nurašymo. Molėtų rajono savivaldybės administracijos direktoriaus 2021 m. rugsėjo 16 d. įsakymu Nr. B6-1026 „Dėl Molėtų rajono savivaldybės turto pripažinimo netinkamu (negalimu) naudoti“ turtas pripažintas netinkamu savivaldybės veiklai ir siūlymas Molėtų rajono savivaldybės tarybai nurodytą turtą nurašyti ir likviduoti.

Nurašomas turtas – valgyklos pastatas, Molėtų r. sav., Molėtų m., Jaunimo g. 1, Molėtų progimnazijos turto pripažinimo nereikalingu arba netinkamu (negalimu) naudoti komisijos 2021 m. rugsėjo 14 d. nereikalingų arba netinkamų (negalimų) naudoti nekilnojamojo turto ir kitų nekilnojamųjų daiktų apžiūros pažyma Nr. T1 pripažintas netinkamu (negalimu) progimnazijos veiklai ir pateiktas siūlymas direktoriui dėl turto naudojimo. Molėtų progimnazijos direktoriaus 2021 m. rugsėjo 14 d. įsakymu Nr. VP-5 „Dėl savivaldybės turto pripažinimo netinkamu (negalimu) Molėtų progimnazijos veiklai vykdyti“ pastatas pripažintas netinkamu progimnazijos veiklai ir siūlymas Molėtų rajono savivaldybės tarybai nurodytą turtą nurašyti likviduoti.